**Everson** (*ing.* Everson) - ABŞ-nin Uatkom əyaləti, Vaşinqton ştatında şəhər. 2010-cu il əhalinin siyahıyaalınması məlumatlarına əsasən şəhərin əhalisi 2481 nəfər olmuşdur.

Tarixi
------

Ərazi uzun müddət Nuksak hindilərinin kəndi olmuşdur. Frazer Çayı Qızıl Axını (Fraser River Gold Rush) nəticəsində 1858-ci ildə indiki Everson şəhərinin ərazisindən qərbdə ağdərililər Keçid (The Crossing) adlı koloniya qurdular. 1870-ci illərdə ərazidə məktəb, otel, poçt məntəqəsi, əczəxana fəaliyyətə başladı. 1891-ci ildə bu yaşayış məntəqəsi dəmiryolu çəkilişi səbəbi ilə bir qədər şərqə köçürüldü. Əraziyə 1871-ci ildə burada ilk məskunlaşmış ağdərili Ever Eversonun (1842-1915) adı verildi. Qəsəbənin ərazisi 26 Sentyabr 1892-ci ildə qeydə alındı. Everson 4 May 1929-cu ildə qəsəbə, 17 Mart 1971-ci ildə isə şəhər olaraq rəsmi qeydə alındı.

İqlimi
------

Orta illik temperatur 9.9 °C-dir. Ən isti ay İyul (orta aylıq temperatur 16.0 °C), ən soyuq ay Yanvardır (orta aylıq temperatur 4.5 °C). Ən yüksək temperatur 35.0 °C, ən aşağı temperatur isə -17.0 °C olmuşdur.

Orta illik yağıntı miqdarı 317 mm-dir.

| **Everson şəhərinin iqlimi** |
| --- |
| Göstərici | Yan | Fev | Mar | Apr | May | İyn | İyl | Avq | Sen | Okt | Noy | Dek | İl |
| Mütləq maksimum, °C | 15,6 | 16,7 | 21,7 | 24,4 | 28,3 | 32,8 | 35,0 | 31,1 | 28,9 | 22,8 | 16,1 | 13,9 | 38,0 |
| Maksimum orta, °C | 7,6 | 8,8 | 10,9 | 14,0 | 17,3 | 19,8 | 22,4 | 22,4 | 19,6 | 14,1 | 9,8 | 7,6 | 14,5 |
| Orta temperatur, °C | 4,5 | 5,0 | 6,5 | 9,5 | 12,0 | 14,0 | 16,0 | 16,0 | 14,0 | 10,0 | 6,5 | 4,5 | 9,9 |
| Minimum orta, °C | 2,7 | 2,4 | 3,8 | 5,2 | 7,3 | 9,3 | 10,6 | 10,5 | 9,1 | 6,9 | 4,4 | 2,6 | 6,2 |
| Mütləq minimum, °C | −12 | −7,7 | −4,4 | −3 | −17 | 2,2 | 4,4 | 5,6 | 2,2 | −3,3 | −6 | −12,1 | −16,4 |
| Yağıntı norması, mm | 49,1 | 21,2 | 22,6 | 16,0 | 16,1 | 14,2 | 4,6 | 15,0 | 13,5 | 41,7 | 50,4 | 53,0 | 317 |
| *Mənbə:*  |

Əhalisi
-------

### 2010-cu il əhalinin siyahıyaalınması

2010-cu il əhalinin siyahıyaalınması məlumatlarına görə burada 2481 nəfər əhali, 819 şəxsi təsərrüfat və 619 ailə vardı. Əhalinin sıxlığı 772.5 nəfər/km²-di. Burada 864 ev var və evlərin sıxlığı 269.0/km²-di. Əhalinin etnik tərkibini 75.3%-i Ağ amerikalılar, 0.3%-i Afroamerikalılar, 2.5%-i Hindilər, 0.7%-i Asiyalılar, 16.6%-i digər irqdən olanlar və 4.5%-i isə iki və daha artıq irqdən olanlar təşkil edirdi.

819 şəxsi təsərrüfatın 45.8%-ində özləri ilə yaşayan 18 yaşından kiçik uşaq olanlar, 56.7%-ində evli ailə, 12%-ində əri olmayan qadın, 7%-ində arvadı olmayan kişi, 24.4%-ində isə ailəsi olmayanlar vardı. Şəxsi təsərrüfatın 19.9%-ində tək bir şəxs və 8.1%-ində isə tək yaşayan 65 yaşdan böyük şəxs vardı. Hər şəxsi təsərrüfatda ortalama 3.03 nəfər, hər ailədə isə ortalama 3.46 nəfər vardı.

Şəhər əhalisinin orta yaşı 29.8-dir. Əhalinin 32.2%-i 18 yaşdan kiçik, 10.6%-i 18-24 yaş arasında, 28.9%-i 25-44 yaş arasında, 20.1%-i 45-65 yaş arasında, 8.1%-i isə 65 yaşdan böyükdür. Əhalinin 48.8%-i kişi, 51.2%-i qadındır.

### 2000-ci il əhalinin siyahıyaalınması

2000-ci il əhalinin siyahıyaalınması məlumatlarına görə burada 2035 nəfər əhali, 684 şəxsi təsərrüfat və 525 ailə vardı. Əhalinin sıxlığı 644.0 nəfər/km²-di. Burada 727 ev var və evlərin sıxlığı 230.1/km²-di. Əhalinin etnik tərkibini 85.06%-i Ağ amerikalılar, 0.54%-i Afroamerikalılar, 2.16%-i Hindilər, 0.98%-i Asiyalılar, 8.01%-i digər irqdən olanlar və 3.24%-i isə iki və daha artıq irqdən olanlar təşkil edirdi.

684 şəxsi təsərrüfatın 46.5%-ində özləri ilə yaşayan 18 yaşından kiçik uşaq olanlar, 59.9%-ində evli ailə, 12%-ində əri olmayan qadın, 4.9%-ində arvadı olmayan kişi, 23.2%-ində isə ailəsi olmayanlar vardı. Şəxsi təsərrüfatın 18.6%-ində tək bir şəxs və 7%-ində isə tək yaşayan 65 yaşdan böyük şəxs vardı. Hər şəxsi təsərrüfatda ortalama 2.97 nəfər, hər ailədə isə ortalama 3.40 nəfər vardı.

Şəhər əhalisinin orta yaşı 29.6-dür. Əhalinin 34.6%-i 18 yaşdan kiçik, 8.8%-i 18-24 yaş arasında, 31.2%-i 25-44 yaş arasında, 16.6%-i 45-65 yaş arasında, 8.7%-i isə 65 yaşdan böyükdür. Hər 100 qadına 93.3 kişi, yaşı 18-dən böyük hər 100 qadına isə 90.0 kişi düşür.

Hər şəxsi təsərrüfatın orta illik gəliri $35,313, hər ailənin orta illik gəliri isə $40,568 təşkil edir. Kişilərin orta illik gəliri $33,942, qadınların orta illik gəliri isə $20,547 olmuşdu. Şəhərdə adam başına düşən illik gəlir $13,700 olmuşdu. Ailələrin 14.3%-i, əhalinin isə 18.0%-inin gəliri yoxsulluq həddinin aşağısındadır, bunların isə 21.4%-ini 18 yaşdan kiçik olanlar, 9.5%-ini isə 65 yaşdan böyük olanlar təşkil edir.

İstinadlar
----------

1. ↑  "HistoryLink". 2016-06-02 tarixində arxivləşdirilib. İstifadə tarixi: 2015-06-05.
2. ↑  "MeoWeather". 2023-07-10 tarixində arxivləşdirilib. İstifadə tarixi: 2015-06-07.
3. ↑  "US Census". 2015-01-18 tarixində orijinalından arxivləşdirilib. İstifadə tarixi: 2015-05-16.

Xarici keçidlər
---------------

* City of Everson
* Everson Nooksack Chamber of Commerce
* Everson Public Library Arxivləşdirilib 2015-06-11 at the Wayback Machine
* Everson Middle School Arxivləşdirilib 2015-04-02 at the Wayback Machine

Həmçinin bax
------------

| ⛭ABŞ-ın Vaşinqton ştatının Uotkom qraflığının bələdiyyələri və icmaları |
| --- |
| Qraflıq mərkəzi: **Bellinqham** |
| Şəhərlər | Bellinqham • Bleyn • Everson • Ferndeyl • Linden • Nuksak • Sumas | Map of Washington highlighting Whatcom County |
| Siyahıyaalınma üçün müəyyənləşdirilmişyaşayış məntəqələri | Akmi • Berç-Bey • Deminq • Jeniva • Kaster • Kendal • Qleyşer • Mariyeta-Oldervud • Meypl-Fols • Pisful-Vali • Poynt-Roberts • Saden-Vali |